Виктор Амадей II, след като рязко взима властта от майка си, е в центъра на политическите събития, които го превръщат в първия крал на Сардиния. След разногласията с френския крал Луи XIV той на няколко пъти трябва сам да се изправи пред заплахата от другата страна на Алпите и в началото е многократно победен във Френско – пиемонтската война от 1690 – 1696 г. (битки при Стафарда и Марсаля). След като се присъединява към съюзниците на Краля слънце, херцог Виктор Амадей II отново влиза в редиците на противниците му, всеки път когато му се представи подходящата възможност.